Dskuba

Dskuba (Delta Scorpii, δ Sco, δ Scorpii, Dzuba) – žvaigždė Skorpiono žvaigždyne. Pavadinimas kilęs iš arabų kalbos, reiškia „skorpiono kakta“. Kadangi Dskuba yra šalia ekliptikos, ją kartais uždengia Mėnulis ir (ypatingai retais atvejais) planetos.

 Nepastovumas 

2000 m. birželio mėnesį buvo pastebėta, kad Dskubos spindesys padidėjo 0,1 magnitudės. Nuo tada žvaigždės ryškis kito ir pasiekė 1,6-1,7 magnitudės, taip pakeisdamas įprastą Skorpiono žvaigždyno išvaizdą. Atlikus spektroskopinę analizę, buvo nustatyta, kad Dskuba išmetinėja dujas iš savo ekvatorinio regiono. Šis reiškinys tęsiasi nuo 2005 m. Nors žvaigždės spindesys nuolat kinta, jis vis tiek išlieka žymiai didesnis už savo įprastinį ryškį.

Nuorodos
 Dschubba 
 <
 Delta Scorpii still showing off  (Sky and Telescope, June 25, 2003)

Kategorija:Žvaigždės